
Výsledná známka není průměrem výše uvedených hodnocení. Známku uvede oponent dle svého uvážení dle klasifikační stupnice ECTS: 
A – výborně, B – velmi dobře, C – dobře, D – uspokojivě, E – dostatečně, F – nedostatečně. 
Stupeň F znamená též „nedoporučuji práci k obhajobě“.

V případě hodnocení stupněm „F – nedostatečně“ uveďte do připomínek a slovního vyjádření 
hlavní nedostatky práce a důvody tohoto hodnocení.


Otázky k obhajobě:

Prečo bola v práci uvedená hodnota 2 FPS pre kameru, keď výrobca udáva až 20 FPS? Súvisí s tým hviezdička pri údajoch o maximánom FPS na strane 48?

Ako interpretujete výraznú odchýlku v meraní č. 9 (posun na osi X > 1 meter) z tabuľky 4 na strane 73? Čo to vypovedá o robustnosti systému?
Ako by ste zhodnotili návratnosť investície do navrhnutého systému?

Další připomínky, vyjádření, náměty k obhajobě práce (možno pokračovat i na další stránce):
Práca sa zaoberá aktuálnou a praktickou témou z oblasti robotického lakovania a integrácie strojového videnia. Teoretická časť je obsahovo rozsiahla, informatívna a odborne spracovaná, hoci v niektorých aspektoch chýba hlbšie prepojenie s praktickou časťou (napr. chýba úvod k pojmu kvaternion, ktorý sa v praktickej časti používa).

Praktická časť dokumentuje reálnu implementáciu systému kamerovej detekcie a optimalizácie trajektórie robota. Testovanie je realizované primerane, no opis výsledkov nie je konzistentný a často chýba hlbšia interpretácia nameraných údajov. V kapitole venovanej praktickému testu nie sú vôbec komentované získané výsledky jednotlivých meraní – sú zhrnuté v tabuľke 4 a doplnené dvoma obrázkami na strane 74 (príklady úspešného a neúspešného merania), opäť bez diskusie alebo interpretácie. Napríklad meranie č. 9 nie je komentované napriek výraznej odchýlke.

Z formálneho a jazykového hľadiska sa v práci nachádzajú nedostatky:
viaceré obrázky nie sú označené alebo popísané (napr. na strane 52, 55, 65),

tabuľky a grafy nie sú vždy správne odkazované,

občasné preklepy (napr. na strane 69 „amera“ namiesto „Kamera“ ),

chybný údaj o maximálnom FPS kamery (20 FPS namiesto uvedených 2 FPS), pričom význam hviezdičky pri „Maximálne FPS*“ nie je vysvetlený.

Kľúčové technické kroky, ako nastavenie parametrov vyhľadávania a lokalizácie modelu, nie sú dostatočne popísané – čitateľ sa tak nedozvie, aké parametre boli nastavené a aký mali vplyv na výsledok. To znižuje reprodukovateľnosť a transparentnosť riešenia. Z priložených obrázkov nie je úplne jasné, či bol systém reálne nasadený do prevádzky, alebo išlo len o testovanie skenovania s následnou akciou robota bez samotného lakovania. Prácu by výrazne posilnilo priloženie napr. videa dokumentujúceho celý proces – od snímania až po navádzanie trajektórie robota. Rovnako chýba reálne zhodnotenie praktickej použiteľnosti a ekonomická analýza. Hoci autor uvádza predpokladané zníženie zmetkovitosti o 40 %, nie je jasné, ako bol tento údaj získaný, a chýba aspoň približný odhad návratnosti investície.

Napriek uvedeným výhradám je potrebné oceniť snahu autora riešiť konkrétny technický problém s reálnym dopadom na efektivitu výroby. Práca svojím rozsahom a náročnosťou zodpovedá požiadavkám na bakalársku prácu a odporúčam ju k obhajobe.

Datum

3.6.2025




Podpis oponenta bakalářské práce

[image: image1.png]